Çalakwanan pankarta bi nuşteyê “Paştdayîş bidê çalakwananê grevê vêşanîye, tecrîd biqedîyo û CPT bikewo mîyanê têgêrayîşî” teba dowîzê ke amblemê HDP'yî  ser o yê akerdî û selahîyetdaranê Wezaretê Karê Teberî ra waştişê pêvînayîşî kerd.
Bi nameyê Wezaretîya Karê Teberî di selahîyetdaran pêşwazîya çalakwanan kerde û ard ziwan ke ê rewşa Tirkîya ra qesawet de yê û çalakîya grevê vêşanîye nêzdî ra teqîp kenê.
Endama Heyetê Rayberîya Meslîsê Cinîyan ê Kurdan ê Amara Nujen Ahmede bi nameyê çalakwanan selahîyetdaranê Wezaretê Karê Teberî de qisey kerd û derheqê tecrîdkerdişê Rayberê Şarê Kurdî Abdullah Ocalanî de zanayîşî dayî.
Ahmede ard vîrî, Leyla Guvene 7'ê Teşrîna Peyêne ra nata grevê vêşanîye de ya, teba çalakwananê bînan ê grevê vêşanîye seba ke ciwîyayîşê xo dewam bikerê xo ver ro danê û Swêd ra waşt, seba wedaritişê tecrîdî bikewê mîyanê têgêrayîşî  û na babete bikewê rojdemê Yewîya Ewropa.
Çalakwanan ra Latîfe Fegan û Gaffûr Mûhammedî ANF’yî rê qisey kerd û da zanayene ke seba wedaritişê tecrîdkerdişê Ocalanî ê do heta peynîye têkoşîn bikerê û Swêdî de pêvînayîşanê xo yê derheqê na babete dewam bikerê.
